เรื่องร้องเรียน (เสนอแนะ,ถนน,สอบถาม,น้ำท่วม) วันที่ 2023-02-15 04:39:19 — แขวงประเวศ เขตประเวศ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006209
ขอให้พิจารณาทบทวนการยื่นคำร้องและการยื่นรับเงินเยียวยาภัยพิบัติน้ำท่วม ให้แก่ผู้ร้อง เนื่องจากผู้ร้องแจ้งว่าเมื่อประมาณวันที่ 8 กันยายน 2565 ถึง วันที่ 12 ตุลาคม 2565 บริเวณ ถนนภายในซอยดังกล่าวเกิดปัญหาน้ำท่วม ทำให้ผู้ร้องและประชาชนในพื้นที่ได้รับผลกระทบ และทางหมู่บ้านฯได้มีการสร้างไลน์กลุ่ม เพื่อแจ้งข่าวสารและร่วมระดมทุนสูบน้ำทิ้ง ต่อมาเมื่อช่วงประมาณวันที่ 11 มกราคม 2566 มีสมาชิกในไลน์กลุ่มที่ประสานงานกับทางสมาชิกสภากรุงเทพมหานคร (สก. เขตประเวศ) มาแจ้งเรื่องให้ไปยื่นเรื่องขอรับเงินเยียวยา กรณีประสบภัยพิบัติน้ำท่วม ซึ่งวันที่ 13  มกราคม 2566 ผู้ร้องได้เตรียมเอกสารไปยื่นร่วมกันกับสมาชิกในไลน์กลุ่มที่ประสานงานท่านอื่นๆ ซึ่งจะต้องรอการดำเนินการก่อน จนกระทั่งวันจันทร์ ที่ 16 มกราคม 2566 เวลาประมาณ 13.18 น. สมาชิกในไลน์กลุ่มที่ประสานงาน กับสมาชิกสภากรุงเทพมหานคร (สก. เขตประเวศ) ได้มีการแจ้ง ว่าหากบางบ้านผู้ยื่นเรื่องไม่ใช่เจ้าบ้านตามที่มีชื่ออยู่ในทะเบียนบ้าน จะไม่สามารถรับเงินช่วยเหลือเยียวยาได้ และต่อมาสมาชิกคนดังกล่าวได้ติดต่อกลับมาหาผู้ร้อง เพื่อแจ้งให้ผู้ร้องจัดทำหนังสือมอบอำนาจ เพราะในกรณีของผู้ร้องนั้นน้องชายของผู้ร้องเป็นเจ้าบ้าน อีกทั้งน้องชายนั้นเดินทางไปต่างจังหวัด ผู้ร้องจึงได้พยายามทำหนังสือมอบอำนาจผ่านทางระบบอิเล็กทรอนิกส์ แต่ก็ไม่สามารถทำได้ จึงมีการติดต่อไปยังสำนักงานเขตประเวศ  เจ้าหน้าที่แจ้งว่า ระบบอิเล็กทรอนิกส์ขัดข้อง จะต้องยื่นเรื่องด้วยตนเองเท่านั้น แต่เนื่องด้วยผู้ร้องติดธุระ ทำให้ไม่สามารถดำเนินการตามที่เจ้าหน้าที่แจ้งได้ ไม่ได้ลางานไว้ เมื่อสอบถามว่าหากให้พนักงานรับจัดส่งเอกสารไปส่งให้ได้หรือไม่ เจ้าหน้าที่แจ้งว่า ไม่สามารถให้บุคคลอื่นดำเนินการแทนได้ จากกรณีดังกล่าวส่งผลให้ผู้ร้องไม่ได้รับเงินเยียวยา และได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องมีการพิจารณาตรวจสอบข้อมูลการยื่นรับเงินเยียวยาภัยพิบัติน้ำท่วม และดำเนินการจ่ายเยียวยาดังกล่าวในแก่ผู้ร้องด้วย เพื่อบรรเทาความเดือดร้อนของผู้ร้องด้วย ประกอบกับผู้ร้องมีหลักฐานเพิ่มเติมในกรณีดังกล่าวจึงแนะนำให้ผู้ร้องจัดส่งเอกสารผ่านทางเว็บไซต์ www.1111.go.th เพื่อใช้ในการประกอบการพิจารณาต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata